CELEX: 62015TA0434
Language: hr
Date: 2019-05-08 00:00:00
Title: predmet T-434/15: Presuda Općeg suda od 8. svibnja 2019. — Islamic Republic of Iran Shipping Lines i dr. protiv Vijeća (Zajednička vanjska i sigurnosna politika — Mjere ograničavanja protiv Irana s ciljem sprečavanja širenja nuklearnog oružja — Zamrzavanje sredstava — Izvanugovorna odgovornost — Dovoljno ozbiljna povreda pravnog pravila kojim se dodjeljuju prava pojedincima)

1.7.2019   
            
            
               HR
            
            
               Službeni list Europske unije
            
            
               C 220/30
            
         
      Presuda Općeg suda od 8. svibnja 2019. — Islamic Republic of Iran Shipping Lines i dr. protiv Vijeća
      (predmet T-434/15) (1)
      
      (Zajednička vanjska i sigurnosna politika - Mjere ograničavanja protiv Irana s ciljem sprečavanja širenja nuklearnog oružja - Zamrzavanje sredstava - Izvanugovorna odgovornost - Dovoljno ozbiljna povreda pravnog pravila kojim se dodjeljuju prava pojedincima)
      (2019/C 220/38)
      Jezik postupka: engleski
      
         Stranke
      
      
         Tužitelji: Islamic Republic of Iran Shipping Lines (Teheran, Iran) i šest drugih tužitelja čija imena su navedena u prilogu presude (zastupnici: M. Taher, solicitor, M. Malek, QC, i R. Blakeley, barrister)
      
         Tuženik: Vijeće Europske unije (zastupnici: M. Bishop i H. Marcos Fraile, agenti)
      
         Predmet
      
      Zahtjev na temelju članaka 278. i 279. UFEU-a kojim se traži naknada štete koju su tužitelji navodno pretrpjeli zbog toga što su njihova imena uvrštena na popis koji se nalazi u Prilogu II. Odluci Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL 2010., L 195, str. 39.), na popis koji se nalazi u Prilogu Provedbenoj uredbi Vijeća (EU) br. 668/2010 od 26. srpnja 2010. o provedbi članka 7. stavka 2. Uredbe (EZ) br. 423/2007 o mjerama ograničavanja protiv Irana (SL 2010., L 195, str. 25.), na popis u prilogu Odluci Vijeća 2012/644/ZVSP od 25. listopada 200. o izmjeni Odluke 2010/413 (SL 2010., L 281, str. 81.), na popis u Prilogu VIII. Uredbi Vijeća (EU) br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe (EZ) br. 423/2007 (SL 2010., L 281, str. 1.), i na popis u Prilogu IX. Uredbi Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe br. 961/2010 (SL 2012., L 88, str. 1.).
      
         Izreka
      
      
                  1.
               
               
                  
                     Tužba se odbija.
                  
               
            
                  2.
               
               
                  
                     Islamic Republic of Iran Shipping Lines i drugi tužitelji čija imena su navedena u prilogu presude snosit će, uz vlastite troškove, i troškove Vijeća Europske unije.
                  
               
            
         (1)  SL C 328, 5. 10. 2015.